அப்போது தான் அவள் வரைந்த படத்தை வாங்கி உற்றுப்பார்த்தேன். நிஜமாகவே அதிர்ந்து போனேன். நான் காண்பது கனவா அல்லது நினைவா என்று கூட தோன்றியது. திடீர்னு எனக்கு முகமெல்லாம் வியர்த்து வடிய ஆரம்பித்து விட்டது. ஒரு நிமிடம் பதட்டத்தோடு நான் பூங்காவில் தான் இருக்கிறேனா என்று சுற்றும் முற்றும் பார்த்து உறுதி செய்து கொண்டு, அந்த ஆண்டியையும் அதிர்ச்சியோடு வெறித்து பார்த்து விட்டு மீண்டும் அவள் வரைந்த பேப்பரை உற்று கவனித்தேன்.